Document ID: /roh_data/filtered/fineweb-2-filterrobots_roh.jsonl.gz/16672

Nus avain agendas plainas e currin sco la lieur cun sia ura da giaglioffa en l’istorgia “Alice in Wonderland”. Sche ils filosofs grecs duvravan anc temp e peda per pensar ed ils muntgs stuevan urar e lavurar per betg pensar, sche è ozendi da lavurar e da gudagnar per valair insatge. E tuttina spustain er nus gugent in u l’auter duair sin il proxim di u sin puschmaun.
Tge ha quai da far cun esser pultrun, dependa quai dal caracter, da l’educaziun u mo dal gener da l’incumbensa?